Уважаеми представители на Районен съд – Сливница,

Бихме искали да изразим своята искрена благодарност за възможността ученици от СУ „Летец Христо Топракчиев“ – гр. Божурище да посетят „Деня на отворените врати“, проведен на 28 април под надслов „Открито за съдебната власт“ и „Съдебната власт и младите хора в отворен и свободен диалог“.

В инициативата взеха участие 60 ученици от 9.а, 9.б и 10.а клас, които се включиха активно в организираните дейности. Те се запознаха с функциите на отделните звена на съда, със структурата и начина на работа на съдебната система, както и със спецификата на работа на магистратите. Разиграването на казуси допринесе за по-доброто разбиране на правоприлагането на практика.

Особено ценна за учениците беше възможността да се срещнат с г-жа Ангелина Гергинска – председател на Районен съд – Сливница и районен съдия, която отговори по интересен и изчерпателен начин на техните въпроси. Учениците имаха възможност да се запознаят и с представител на Районна прокуратура, което допълнително обогати представите им за функционирането на съдебната власт.

Изразяваме своята благодарност към г-жа Ангелина Гергинска и към административния секретар на Районен съд – Сливница г-жа Елена Младенова за инициативата, съдействието и отличната организация на събитието.

Очакваме с нетърпение бъдещи съвместни инициативи.

С уважение,
Ния Арсова
Натали Николова
Валя Вълчева
СУ “Летец Христо Топракчиев” - гр. Божурище 

